wannaphong/clean_thaiwikipedia huggingface dataset:
# ราชอาณาจักรอัลการ์วึ
ราชอาณาจักรอัลการ์วึ  ภายหลังปี ค.ศ. 1471 เปลี่ยนเป็น ราชอาณาจักรอัลการ์วึช  เป็นราชอาณาจักรขนาดเล็กตั้งอยู่ภายในราชอาณาจักรโปรตุเกส ตั้งอยู่ทางตอนใต้สุดของแผ่นดินโปรตุเกส จนกระทั่งมีการเลิกล้มราชาธิปไตยของโปรตุเกสในปี 1910

ดินแดนนี้อยู่ภายใต้การปกครองของพระมหากษัตริย์โปรตุเกส แต่ไม่ได้เป็นราชอาณาจักรที่แยกออกจากโปรตุเกสโดยสิ้นเชิง ในทางปฏิบัติแล้ว "ราชอาณาจักรอัลการ์วึ" ไม่มีสถาบัน เอกสิทธิ์ หรืออำนาจปกครองตนเองแต่อย่างใด อัลการ์วึมีความคล้ายคลึงทางการเมืองกับแคว้นอื่น ๆ ของโปรตุเกส และ "พระมหากษัตริย์แห่งอัลการ์วึ" เป็นเพียงตำแหน่งเชิงสัญลักษณ์ในฐานะดินแดนสุดท้ายที่โปรตุเกสยึดครองจากแขกมัวร์ในช่วงการพิชิตดินแดนของโปรตุเกสCensuses at the time just refer to "Portugal" (1864 and 1878) or the "Kingdom of Portugal" (1890 and 1900), without any reference to the existence of any special statute of the Algarve, which appears as just another province of Portugal.

หลังจากพิชิตเมืองซิลวึชในแคว้นอัลการ์วึได้สำเร็จในปี 1189 พระเจ้าซังชูที่ 1 แห่งโปรตุเกส เป็นผู้ริเริ่มใช้ตำแหน่ง พระมหากษัตริย์แห่งซิลวึช เป็นพระองค์แรก ในรัชสมัยพระเจ้าอาฟงซูที่ 3 แห่งโปรตุเกส พระราชนัดดาของพระองค์ ทรงพิชิตดินแดนส่วนที่เหลือของอัลการ์วึได้ในที่สุด ด้วยเหตุนั้น "พระมหากษัตริย์แห่งโปรตุเกสและอัลการ์วึ" จึงกลายเป็นส่วนหนึ่งของ พระบรมราชอิสริยยศของพระมหากษัตริย์โปรตุเกส นับแต่นั้น

 ประวัติศาสตร์ 
 เรกองกิสตา 
ในช่วงสงครามเรกองกิสตา โปรตุเกสและกัสติยาบุกลงใต้เพื่อยึดดินแดนคืนจากกองทัพมุสลิมที่ยึดครองตั้งแต่คริสต์ศตวรรษที่ 8 โปรตุเกสพิชิตและสร้างความมั่นคงบริเวณชายแดนทางใต้ระหว่างรัชสมัยของพระเจ้าซังชูที่ 2 แห่งโปรตุเกสและพระเจ้าอาฟงซูที่ 3 แห่งโปรตุเกส

 การพิชิตครั้งแรก 
ในปี 1189 พระเจ้าซังชูที่ 1 แห่งโปรตุเกส พิชิตเมืองซิลวึช 1 ในเมืองที่รุ่งเรืองที่สุดของอัลอันดะลุส ซึ่งในขณะนั้นเป็นพันธมิตรกับราชวงศ์อัลโมฮัด
# การถอดเป็นอักษรโรมันแบบไปรษณีย์จีน
การถอดเป็นอักษรโรมันแบบไปรษณีย์  เป็นระบบทับศัพท์ชื่อสถานที่ในประเทศจีนที่พัฒนาโดยหน่วยงานไปรษณีย์ในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 สำหรับหลายเมือง อักษรโรมันแบบไปรษณีย์เป็นรูปแบบที่ใช้ในการเขียนชื่อเมืองในภาษาอังกฤษมากที่สุดในคริสต์ทศวรรษ 1890 จนถึงคริสต์ทศวรรษ 1980 ที่มีการแทนที่อักษรโรมันแบบไปรษณีย์ด้วยพินอิน แต่ยังคงมีการใช้งานในไต้หวันจนถึง ค.ศ. 2002

ใน ค.ศ. 1892 เฮอร์เบิร์ต ไจลส์สร้างระบบการถอดเป็นอักษรโรมันที่มีชื่อว่าชุดตัวหนังสือพยางค์หนานจิง ที่ทำการไปรษณีย์ศุลกากรทางทะเลจักรวรรดิ (Imperial Maritime Customs Post Office) จะยกเลิกไปรษณียากรพร้อมประทับตราที่ระบุเมืองต้นทางเป็นอักษรละติน ส่วนใหญ่แปลงเป็นอักษรโรมันด้วยระบบของไจลส์ ต่อมาใน ค.ศ. 1896 ไปรษณีย์ศุลกากรถูกควบรวมเข้ากับบริการไปรษณีย์อื่น ๆ และเปลี่ยนชื่อเป็นไปรษณีย์จักรวรรดิจีน (Chinese Imperial Post) ในฐานะหน่วยงานระดับชาติ ไปรษณีย์จักรวรรดิจึงเป็นผู้มีอำนาจในเรื่องชื่อสถานที่ของจีน

เมื่อระบบเวด-ไจลส์เริ่มมีการใช้งานแพร่หลาย บางคนโต้แย้งว่าหน่วยงานไปรษณีย์ควรใช้งานระบบนี้ แนวคิดนี้ถูกปัดตกไปในการประชุมที่จัดขึ้นที่เซี่ยงไฮ้ใน ค.ศ. 1906 โดยทางการประชุมนำชุดตัวหนังสือพยางค์หนานจิงมาใช้งานอย่างเป็นทางการแทน การตัดสินครั้งนี้อนุญาตให้หน่วยงานไปรษณีย์ยังคงใช้ระบบการถอดเป็นอักษรโรมันหลายแบบทีมีการใช้งานมาก่อนหน้านี้ การถอดเป็นอักษรโรมันแบบเวด–ไจลส์อิงจากสำเนียงปักกิ่งที่เป็นรูปสะกดมาตรฐานตั้งแต่คริสต์ทศวรรษ 1850 การใช้ชุดตัวหนังสือพยางค์หนานจิงไม่ได้เสนอแนะว่าหน่วยงานไปรษณีย์ถือว่ารูปสะกดแบบหนานจิงเป็นรูปมาตรฐาน แต่เป็นความพยายามที่จะรองรับรูปสะกดภาษาจีนกลางที่หลากหลายด้วยระบบการถอดเป็นอักษรโรมันเพียงระบบเดียว

 ตารางเปรียบเทียบ 
 อักษรจีน D'Anville (1790)Anville, Jean Baptiste Bourguignon,  (1790). This is an expanded edition of an atlas first published in 1737.  ไปรษณีย์ เวด–ไจลส์"Mongolia and China", Pergamon World Atlas, Pergamon Press, Ltd, 1967). พินอิน"China.," United States. Central Intelligence Agency, 1969. 1907 1919, 1947        (1919)      —   (1947)                                                                                              ；  —                                                               

รูปสะกด "Amoy" อิงตามการอ่านชื่อเมืองเซี่ยเหมินจากภาษาฮกเกี้ยนสำเนียงจางโจวว่า  ซึ่งในอดีตมีส่วนในการจัดตั้งสำเนียงอามอยแห่งฮกเกี้ยนในเซี่ยเหมิน รูปสะกด "Peking" นำมาจากแผนที่ของ d'Anville ซึ่งมาจากตำราก่อนหน้า เช่น  (1654) และ  (1655) ของมาร์ติโน มาร์ตินี เยซูอิตชาวอิตาลี ส่วนชุดตัวหนังสือพยางค์หนานจิง ชื่อนครนี้เขียนเป็น PehkingRichard, p. 618. อักขรวิธี oo ใน "Soochow" ที่เขียนไม่ตามกฎ เพื่อแยกนครนี้จากซูโจวในมณฑลเจียงซูตอนเหนือRichard, p. 625. การถอดเป็นอักษรโรมันแบบไปรษณีย์อื่น ๆ อิงจาก "ภาษาจีนกลางตอนใต้" สำเนียงราชสำนักในอดีตที่อิงจากสำเนียงหนานจิง ซึ่งใช้เป็นภาษากลางราชสำนักในสมัยราชวงศ์หมิงตอนปลายถึงราชวงศ์ชิงตอนต้น รูปสะกดพินอินอิงจากภาษาจีนมาตรฐานที่มีฐานจากสำเนียงปักกิ่งที่ใช้ในระบบการศึกษาจีน

หลังก๊กมินตั๋งขึ้นมามีอำนาจใน ค.ศ. 1927 จึงย้ายเมืองหลวงจากปักกิ่ง ('เมืองหลวงทางเหนือ') ไปยังหนานจิง ('เมืองหลวงทางใต้') ปักกิ่งจึงถูกเปลี่ยนชื่อเป็น "Peiping" ('สันติภาพทางเหนือ')

ประวัติ

หมายเหตุ
# ฟุตบอลทีมชาติอาร์เจนตินารุ่นอายุไม่เกิน 23 ปี
ทีมฟุตบอลโอลิมปิกอาร์เจนตินา (หรือเรียกในชื่อทีมชาติอาร์เจนตินารุ่นอายุไม่เกิน 23 ปี ตั้งแต่ ค.ศ. 1992) เป็นตัวแทนของประเทศอาร์เจนตินาในการแข่งฟุตบอลระดับนานาชาติระหว่างกีฬาโอลิมปิกและแพนอเมริกันเกมส์ การคัดเลือกดังกล่าวจำกัดเฉพาะนักฟุตบอลที่มีอายุต่ำกว่า 23 ปี โดยยกเว้นนักฟุตบอลที่อายุเกินสามคน และทีมนี้ได้รับการควบคุมโดยสมาคมฟุตบอลอาร์เจนตินา (AFA)

การมีส่วนร่วมครั้งแรกของอาร์เจนตินาในการแข่งโอลิมปิกคือใน ค.ศ. 1928 เมื่อทีมนี้ได้รองแชมป์ในการแข่งชิงเหรียญทองกับทีมชาติอุรุกวัยซึ่งจัดขึ้นที่อัมสเตอร์ดัม เมื่อถึงเวลานั้น กฎระบุว่ามีเพียงทีมสมัครเล่นเท่านั้นที่สามารถแข่งได้ ดังนั้น ทีมชาติอาร์เจนตินา (และอุรุกวัยเช่นกัน) จึงแข่งร่วมกับนักฟุตบอลอาวุโส ทีมฟุตบอลเหล่านี้จึงยังไม่อยู่ในระดับอาชีพในตอนนั้น

จากนั้น ทีมชาติอาร์เจนตินาไม่ได้เข้าร่วมการแข่งกีฬาโอลิมปิกจนถึง ค.ศ. 1960 เมื่อทีมทำผลงานได้ไม่ต่อเนื่องโดยจบอันดับที่ 7 โดยทีมนี้ได้เข้าร่วมแข่งกับนักฟุตบอลเยาวชนสมัครเล่น ครั้นหลังจากที่คณะกรรมการโอลิมปิกสากลอนุญาตให้นักฟุตบอลระดับอาชีพเข้าร่วม (แต่จำกัดอายุไว้ที่ 23 ปี) ทีมชาติอาร์เจนตินาได้กลับมาใน ค.ศ. 1996 เมื่อทีมชาติอาร์เจนตินาได้เหรียญเงินเป็นครั้งที่สองหลังจากแพ้ทีมชาติไนจีเรียในรอบชิงชนะเลิศ กระทั่งใน ค.ศ. 2004 ทีมชาติอาร์เจนตินาได้รับเหรียญทองเป็นครั้งแรกและมีมาร์เซโล บิเอลซา เป็นผู้ฝึกสอน รวมทั้งการ์โลส เตเบซ เป็นผู้ทำประตูสูงสุดด้วยการยิงไป 8 ประตู ซึ่งสี่ปีต่อมาทีมชาติอาร์เจนตินาได้รับเหรียญทองเป็นครั้งที่สองในปักกิ่งโดยการล้างแค้นไนจีเรียด้วยการชนะ 1 ประตูต่อ 0 ในรอบชิงชนะเลิศ
# มัสยิดใหญ่แห่งโคนาครี
มัสยิดใหญ่แห่งโคนาครี  เป็นมัสยิดที่โคนาครี ประเทศกินี ตั้งอยู่ทางตะวันออกของสวนพฤกษศาสตร์โคนาครีและริมโรงพยาบาลดอนกา  

มัสยิดนี้สร้างขึ้นภายใต้การควบคุมของ Ahmed Sékou Touré ด้วยงบประมาณจากสมเด็จพระราชาธิบดีฟะฮัดแห่งซาอุดีอาระเบีย โดยเปิดใช้งานใน ค.ศ. 1982 มัสยิดนี้เป็นมัสยิดที่ขนาดใหญ่เป็นอันดับ 4 ในแอฟริกาและใหญ่ที่สุดในแอฟริกาใต้สะฮารา ชั้นบนสำหรับผู้หญิงรองรับได้ 2,500 ที่ และชั้นล่างสำหรับผู้ชายรองรับได้ 10,000 ที่ ส่วนสนามว่างขนาดใหญ่สามารถรองรับได้ 12,500 คน
สวนของมัสยิดมีสุสาน Camayanne ที่มีสุสานวีรบุรุษแห่งชาติอย่าง Samori Ture, Sékou Touré และ Alfa Yaya

มัสยิดแห่งนี้ประสบปัญหาขาดการบำรุงรักษา น้ำประปา และไฟฟ้า แม้ว่าทางซาอุดีอาระเบียบริจาคถึง 20,000 ล้านฟรังก์กินีใน ค.ศ. 2003 ก็ตาม
# สตรองวูเมนส์ แชมเปียนชิป
สตรองวูเมนส์ แชมเปียนชิป  เป็นเข็มขัดแชมป์มวยปล้ำอาชีพหญิงภายใต้สมาคม New Japan Pro-Wrestling (NJPW) การสร้างแชมป์ได้รับการประกาศโดย NJPW เมื่อวันที่ 27 เมษายน 2023 ชื่อนี้มีการนำเสนอเฉพาะในรายการโทรทัศน์ทางอินเทอร์เน็ตของอเมริกา NJPW Strong Live ซึ่งมีรายชื่อนักมวยปล้ำชาวอเมริกันและชาวต่างชาติอื่น ๆ ที่แตกต่างกัน

ประวัติ
# เออีดับเบิลยู ทีบีเอส แชมเปียนชิป
เออีดับเบิลยู ทีบีเอส แชมเปียนชิป เป็นเข็มขัดแชมป์มวยปล้ำอาชีพหญิงทางโทรทัศน์ ที่สร้างและส่งเสริมโดย All Elite Wrestling (AEW) สมาคมของอเมริกา ก่อตั้งเมื่อวันที่ 6 ตุลาคม 2021 โดยเป็นแชมป์รองของดิวิชั่นหญิง และแชมป์คนแรกคือ เจด คาร์กิลล์ ตั้งชื่อตามเครือข่ายโทรทัศน์ TBS ซึ่งปัจจุบันออกอากาศรายการเรือธงของ AEW ที่ชื่อว่า Dynamite

ประวัติ
# เริ่มต้นชีวิตใหม่มาพิชิตใจจักรพรรดิมังกร
เป็นไลต์โนเวลญี่ปุ่นเขียนโดยซาราซะ นางาเสะ และวาดภาพประกอบโดยมิซึยะ ฟูจิ เริ่มเผยแพร่ทางออนไลน์ในเดือนพฤศจิกายน พ.ศ. 2562 บนเว็บไซต์โชเซ็ตสึกะ นิ นาโร ต่อมาถูกนำไปตีพิมพ์โดยคาโดกาวะโชเต็งซึ่งตีพิมพ์ไปแล้วจำนวน 6 เล่มตั้งแต่เดือนมีนาคม พ.ศ. 2563 ภายใต้สำนักพิมพ์คาโดกาวะ บีน บุงโกะ มังงะที่ดัดแปลงพร้อมงานศิลปะโดยอังโกะ ยูซุ ได้รับการตีพิมพ์ในนิตยสารมังงะเซเน็งของคาโดกาวะโชเต็งคอมพ์เอซ ตั้งแต่เดือนกรกฎาคม พ.ศ. 2563 ได้ถูกรวบรวมตีพิมพ์เป็นเล่ม(ทังโกบง)ไว้จำนวน 7 เล่ม อนิเมะซีรีส์ทางโทรทัศน์ที่ดัดแปลงโดยสตูดิโอเจซีสตาฟ ออกอากาศตั้งแต่เดือนตุลาคมจนถึงเดือนธันวาคม พ.ศ. 2567

 ตัวละคร 

 สื่อ 
 ไลต์โนเวล 
เขียนโดยซาราซะ นางาเสะ เริ่มต้นชีวิตใหม่มาพิชิตใจจักรพรรดิมังกรเดิมเริ่มเผยแพร่บนเว็บไซต์โชเซ็ตสึกะ นิ นาโรเมื่อวันที่ 2 พฤศจิกายน พ.ศ. 2562 ต่อมาถูกนำมาตีพิมพ์โดยคาโดกาวะโชเต็ง ซึ่งเริ่มเผยแพร่ซีรีส์พร้อมภาพประกอบโดยมิซึยะ ฟูจิ เมื่อวันที่ 1 มีนาคม พ.ศ. 2563 ภายใต้สำนักพิมพ์คาโดกาวะ บีน บุงโกะ ณ เดือนกุมภาพันธ์ พ.ศ. 2567 มีการออกเล่มจำนวน 6 เล่มและเรื่องสั้นจำนวน 1 เล่ม

 มังงะ 
มังงะที่ดัดแปลงโดยอังโกะ ยูซุ เริ่มตีพิมพ์ในนิตยสารคอมพ์เอซของคาโดกาวะโชเต็ง เมื่อวันที่ 27 กรกฎาคม พ.ศ. 2563 ณ เดือนธันวาคม พ.ศ. 2567 มีการรวมรวมตีพิมพ์เป็นเล่ม(ทังโกบง)จำนวน 8 เล่ม สำนักพิมพ์ฟินิกซ์ได้ประกาศเป็นผู้ถือลิขสิทธิ์ในการแปลเป็นภาษาไทย

 อนิเมะ 
ได้ประกาศดัดแปลงเป็นอนิเมะเมื่อวันที่ 28 เมษายน พ.ศ. 2566 ภายหลังเปิดเผยว่าเป็นซีรีส์โทรทัศน์ ซีรีส์นี้ผลิตโดยสตูดิโอเจซีสตาฟ และกำกับโดยเคนทาโร่ ซูซูกิ โดยมีอัตสึโอะ อิชิโนะเป็นผู้ดูแลบทซีรีส์ และซานะ โคมัตสึเป็นผู้ออกแบบตัวละคร ออกอากาศตั้งแต่วันที่ 9 ตุลาคมจนถึง 25 ธันวาคม พ.ศ. 2567 ทางช่องเอที-เอ็กซ์ และช่องอื่นๆ เพลงเปิดคือ  ขับร้องโดย sajou no hana ในขณะที่เพลงปิดคือ "Gradation" ร้องโดย HaNaTan ครันชีโรลเป็นผู้ถือลิขสิทธิ์ซีรีส์นี้

 รายชื่อตอน
# มหาวิทยาลัยไฮเดิลแบร์ค
มหาวิทยาลัยไฮเดิลแบร์ค หรือชื่ออย่างเป็นทางการคือ มหาวิทยาลัยรูเพร็ชท์ คาร์ล แห่งไฮเดิลแบร์ค  เป็นสถาบันอุดมศึกษาของรัฐ ตั้งอยู่ที่นครไฮเดิลแบร์ค รัฐบาเดิน-เวือร์ทเทิมแบร์ค ประเทศเยอรมนี ก่อตั้งขึ้นเมื่อ ค.ศ. 1386 ตามคำชี้แนะของสมเด็จพระสันตะปาปาเออร์บันที่ 6 โดยเป็นมหาวิทยาลัยที่เก่าแก่ที่สุดในเยอรมนี และเป็นหนึ่งในมหาวิทยาลัยที่เก่าแก่ที่สุดในโลกที่อยู่รอดมาจนถึงปัจจุบัน รวมถึงเป็นมหาวิทยาลัยที่ก่อตั้งเป็นลำดับสามในจักรวรรดิโรมันอันศักดิ์สิทธิ์ หลังจากมหาวิทยาลัยเวียนนาและมหาวิทยาลัยปราก โดยนับตั้งแต่ ค.ศ. 1899 มหาวิทยาลัยได้กลายเป็นสถาบันรูปแบบสหศึกษา

มหาวิทยาลัยไฮเดิลแบร์คเป็นหนึ่งในมหาวิทยาลัยที่มีชื่อเสียงที่สุดในประเทศเยอรมนี ซึ่งอยู่ในเครือมหาวิทยาลัยยอดเยี่ยมของเยอรมนี รวมถึงเป็นสมาชิกก่อตั้งของสันนิบาตมหาวิทยาลัยวิจัยแห่งยุโรปและกลุ่มกูอิงบรา มหาวิทยาลัยมีทั้งหมด 12 คณะ และเปิดสอนหลักสูตรปริญญาในระดับปริญญาตรี บัณฑิตวิทยาลัย และหลังระดับปริญญาเอกเป็นจำนวน 100 สาขาวิชา มหาวิทยาลัยใช้ภาษาเยอรมันเป็นภาษในการสอน ในขณะที่มีปริญญาบัณฑิตจํานวนมากที่เปิดสอนเป็นภาษาอังกฤษและบางหลักสูตรเป็นภาษาฝรั่งเศส
# อัลฟาโพลิส
AlphaPolis Co. Ltd. เป็นบริษัทสำนักพิมพ์ที่ตั้งอยู่ในชิบูยากรุงโตเกียวประเทศญี่ปุ่น

อัลฟ่าโพลิส เป็นผู้ตีพิมพ์ไลต์โนเวลและมังงะ โดยเฉพาะสำหรับนักอ่านออนไลน์

 ประวัติ 

อัลฟ่าโพลิส เปิดตัวในฐานะผู้เผยแพร่เนื้อหาออนไลน์ในเดือนสิงหาคม ค.ศ. 2000

ในปี 2010 อัลฟ่าโพลิส ได้รับสิทธิ์ในการเผยแพร่เกท: หน่วยรบตะลุยโลกต่างมิติซึ่งเริ่มต้นจากนิยายบนเว็บเรื่อง Arcadia จากนั้นบริษัทจึงเริ่มเผยแพร่มังงะดัดแปลงในเดือนกรกฎาคม ค.ศ. 2011 หลายเล่ม (11, 12, 13, และ 14) อยู่ในการจัดอันดับ Oricon สำหรับยอดขายมังงะ 50 อันดับแรก

ในปี ค.ศ. 2013 อัลฟ่าโพลิส ได้รับลิขสิทธิ์ในการตีพิมพ์จันทรานำพาสู่ต่างโลกซึ่งเริ่มต้นจากเว็บโนเวล โชเซ็ตสึกะ นิ นาโร และย้ายไปที่เว็บไซต์สำนักพิมพ์ อัลฟ่าโพลิส ในปี 2016 ภายหลัง อัลฟ่าโพลิส ได้ลิขสิทธิ์ตีพิมพ์เป็นหนังสือตั้งแต่เดือนพฤษภาคม ค.ศ. 2013  นวนิยายชุดนี้ขายได้ 2 ล้านเล่ม อัลฟ่าโพลิส เริ่มตีพิมพ์มังงะที่ดัดแปลงในปี 2015 หนังสือเล่มนี้ได้รับ การ ดัดแปลงเป็นอนิเมะโดยเริ่มในเดือนกันยายน 2021

กิจกรรม VRMMO ของมนุษย์ลุงเป็นอีกซีรีส์หนึ่งที่เริ่มต้นจากเว็บโนเวลเรื่องโชเซ็ตสึกะ นิ นาโรและต่อมาได้กลายมาเป็นสิ่งพิมพ์ไลท์โนเวลของ อัลฟ่าโพลิส ในปี 2014 และมังงะที่ดัดแปลงในปี 2014 มังงะเรื่องนี้วางแผงหลายเล่ม (3, 5)  ในรายการขายดีของ Oricon อนิเมะดัดแปลงได้ประกาศในเดือนกุมภาพันธ์ 2023

อนิเมะ เทคโนรอยด์ ได้รับการดัดแปลงมังงะผ่าน อัลฟ่าโพลิส เริ่มในเดือนมกราคม ค.ศ. 2023

บริษัทจดทะเบียนในตลาดหลักทรัพย์โตเกียว และเปิดดำเนินการตั้งแต่เดือนตุลาคม ค.ศ. 2014

อัลฟ่าโพลิส เปิดตัวแอป Alpha Manga ในเดือนสิงหาคม ค.ศ. 2021 เพื่ออ่านมังงะ อัลฟ่าโพลิส บนโทรศัพท์ ไอโฟน และ แอนดรอยด์ ต่อมามีการเผยแพร่ชื่อ Alpha Manga หลายรายการผ่านทาง ครันซีโรล

 รายการผลงาน 
 ไลต์โนเวล 
 เกท: หน่วยรบตะลุยโลกต่างมิติ (ตั้งแต่ปี  2010)
 Re:Monster ราชันชาติอสูร (ตั้งแต่ปี  2012)
 จันทรานำพาสู่ต่างโลก (ตั้งแต่ปี  2013)
 พลิกตำนานวีรชน (2013)
 เดอะนิวเกท (ตั้งแต่ปี  2013)
 พงศาวดารความวุ่นวายเกิดใหม่ต่างโลก (ตั้งแต่ปี  2014)
 กิจกรรม VRMMO ของมนุษย์ลุง (ตั้งแต่ปี  2014)
 Kuro no Sōzō Shōkanshi (ตั้งแต่ปี  2015)
 ลาก่อนชีวิตมังกร สวัสดีชีวิตมนุษย์ (2015)
 บันทึกการเดินทางแสนเอื่อยในต่างโลก (เลี้ยงลูกพร้อมกับเป็นนักผจญภัย) (2016)
 อิซุเระ ไซเกียว โนะ เร็งกินจุตสึชิ? (2017)
 Re:Monster: Ankoku Tairiku-hen (2018)

 มังงะ 
 Gate - Thus the JSDF Fought There! (2011)
 New Saga (2014)
 Life Train (2014)
 Re:Monster (2014)
 A Playthrough of a Certain Dude's VRMMO Life (2014)
 The New Gate (2014)
 Tsukimichi: Moonlit Fantasy (2015)
 Multi-Mind Mayhem: Isekai Tensei Soudouki (2015)
 Goodbye, Dragon Life (2015)
 Kuro no Sōzō Shōkanshi (2015)
 Ordinary Soldier Dreams of the Past (2016)
 Kuro no Sōzō Shōkanshi: Tenseisha no Hangyaku (2017)
 A Journey Through Another World: Raising Kids While Adventuring (2018)
 Moto Kōzō Kaiseki Kenkyūsha no Isekai Bōkentan (2018)
 Possibly the Greatest Alchemist of All Time (2018)
# มัสยิดมุฮัมมัดที่ 6 (โคนาครี)
มัสยิดมุฮัมมัดที่ 6  เป็นมัสยิดที่โคนาครี ประเทศกินี

ประวัติ
ในวันที่ 24 กุมภาพันธ์ ค.ศ. 2017 มีการทำพิธีเปิดการก่อสร้างมัสยิด โดยมีประธานาธิบดี อาลฟา กงเด กับมุฮัมมัดที่ 6 พระมหากษัตริย์โมร็อกโก เข้าร่วมด้วย

สถาปัตยกรรม
ตัวมัสยิดสร้างบนพื้นที่ขนาด 4,040 ตารางเมตร ซึ่งรวมห้องสมุด ห้องประชุม และศาลาบริหาร โดยมีความจุ 3,000 คน
# มัสยิดมุฮัมมัดที่ 6 (ดาร์-เอส-ซาลาม)
มัสยิดมุฮัมมัดที่ 6 เป็นมัสยิดใหญ่ในดาร์-เอส-ซาลาม ประเทศแทนซาเนีย มัสยิดนี้ยังทำหน้าที่เป็นสำนักงานใหญ่ของสภามุสลิมแห่งชาติแทนซาเนียด้วย

ภาพ
# Trachyandra tortilis
Trachyandra tortilis เป็นพืชอวบน้ำในสกุล Trachyandra เป็นพืชเฉพาะถิ่นในจังหวัดเคปของประเทศแอฟริกาใต้

 ลักษณะ 
เป็นพืชหลายปีและมีแผ่ขยายไปบนพื้นดินสูงได้ถึง 20 เซนติเมตร ใบมีน้อยรูปใบหอกหรือรูปหอกแคบ มีรอยพับตามขวางใบส่วนมากแบน ดอกมีสีขาวหรือสีชมพูอ่อน ออกเป็นกระจุกที่โคนต้น ผลแบบแคปซูลมีลักษณะทรงรียาว 5 มิลลิเมตร ออกบนก้านดอกย่อยที่โค้งงอ 

 การกระจายพันธุ์ 
Trachyandra tortilis พบได้ในบริเวณริชเตอร์สเวลด์ (Richtersveld) และนามาควาแลนด์ (Namaqualand) และทางใต้ไปจนถึงเมืองวเรเดนดัล (Vredendal), เมืองโฮปฟิลด์ (Hopefield) และเมืองซารอน (Saron)

 สถานะการอนุรักษ์ 
Trachyandra tortilis จัดอยู่ในประเภทมีความเสี่ยงต่ำต่อการสูญพันธุ์ เนื่องจากการกระจายพันธุ์และไม่อยู่ในสภาวะถูกคุกคาม
# เดเฮแมเลก (จังหวัดเคร์มอน)
เดเฮแมเลก  เป็นหมู่บ้านในตำบลรอเยน อำเภอรอเยน เทศมณฑลเคร์มอน จังหวัดเคร์มอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 233 คนใน 51 ครัวเรือน
# ลอยด์ เคลลี
ลอยด์ คาเซียส เคลลี (, เกิด 6 ตุลาคม 1998) เป็นนักฟุตบอลอาชีพชาวอังกฤษ ซึ่งเล่นในตำแหน่งกองหลังให้กับยูเวนตุสโดยยืมตัวมาจากนิวคาสเซิลยูไนเต็ด ตำแหน่งหลักของเขาคือเซ็นเตอร์แบ็ก เขายังสามารถเล่นในตำแหน่งแบ็กซ้ายได้อีกด้วย

 ระดับสโมสร 
 บริสตอลซิตี 
เคลลีย้ายมาร่วมทีมบริสตอลซิตีเมื่ออายุ 12 ปี ซึ่งเขาถูกจับตามองหลังจากลงเล่นให้กับบริสตอลเซ็นทรัล สโมสรในท้องถิ่น ในฤดูกาล 2015–16 เขาถูกเรียกตัวติดทีมชุดพรีซีซั่นของบริสตอลซิตีที่เดินทางไปยังประเทศโปรตุเกส เมื่อวันที่ 8 สิงหาคม 2017 เคลลีลงประเดิมสนามให้กับบริสตอลซิตี ในเกมที่ถล่มพลิมัทอาร์ไกล์ 5–0 ในศึกอีเอฟแอลคัพ เคลลีลงประเดิมสนามในลีกนัดแรกเมื่อวันที่ 23 ธันวาคม 2017 ที่พบกับควีนส์พาร์กเรนเจอส์ และยิงประตูแรกในลีกเพียง 3 วันถัดมาในเกมที่พบกับเรดิง ในช่วงจบฤดูกาล 2017–18 เขาได้รับรางวัลผู้เล่นดาวรุ่งยอดเยี่ยมแห่งปีของสโมสร

เขามีชื่อติดทีมยอดเยี่ยมประจำสัปดาห์ของอีเอฟแอล ประจำสัปดาห์ที่ 38 เมื่อวันที่ 19 มีนาคม 2018 เขาได้รับการยกย่องให้เป็นผู้เล่นที่มีความนิ่มสุขุมในเกมรับและการจ่ายบอลที่แม่นยำ และยังเป็นผู้สร้างโอกาสให้กับทีมจนกลายเป็นประตูชัยของเกมในนัดที่พบกับอิปสวิชทาวน์

 บอร์นมัท 
เมื่อวันที่ 18 พฤษภาคม 2019 เคลลีเซ็นสัญญากับบอร์นมัท ทีมในพรีเมียร์ลีก ค่าตัวไม่เปิดเผย แต่คาดว่าอยู่ที่ประมาณ 13 ล้านปอนด์ หลังจากค้าแข้งกับบริสตอลซิตีเป็นเวลา 8 ปี เขาประเดิมสนามให้กับบอร์นมัทในศึกคาราบาวคัพพบกับเบอร์ตันอัลเบียนเมื่อวันที่ 25 กันยายน 2019 เขาประเดิมสนามในลีกเมื่อเดือนมิถุนายน 2020 เมื่อเขาลงเล่นเป็นตัวสำรองในเกมที่พบกับวุลเวอร์แฮมป์ตันวอนเดอเรอส์ เขาทำประตูแรกให้กับสโมสรเมื่อวันที่ 17 เมษายน 2021 ในเกมที่บุกไปชนะนอริชซิตี 3–1

สำหรับฤดูกาล 2021–22 เคลลีสวมปลอกแขนกัปตันทีมบอร์นมัทแทนสตีฟ คุก กัปตันทีมคนเก่า เริ่มต้นตั้งแต่นัดเปิดสนามของฤดูกาล เสมอกับเวสต์บรอมมิชอัลเบียนในบ้าน 2–2 เคลลีลงเล่นเป็นตัวจริง 14 นัดแรกของฤดูกาล มีบทบาทสำคัญในผลงานไร้พ่ายของเดอะเชอร์รี่ส์ (ฉายาของบอร์นมัท) สถิติไร้พ่าย 14 นัดติดต่อกันนี้ เทียบเท่าสถิติสูงสุดของสโมสรที่เคยทำไว้เมื่อปี 1961 เคลลีทำประตูแรกในฤดูกาลในเกมที่เปิดบ้านชนะฮัดเดอส์ฟีลด์ทาวน์ 3–0 ภายหลังจากจบฤดูกาล 2021–22 เคลลีได้รับการแต่งตั้งเป็นกัปตันทีมอย่างเป็นทางการหลังจากการอำลาสโมสรของสตีฟ คุก กัปตันทีมคนเก่า

เมื่อวันพุธที่ 5 มิถุนายน 2024 สโมสรประกาศว่าเคลลีจะออกจากสโมสรในช่วงซัมเมอร์นี้ เมื่อสัญญาของเขาสิ้นสุดลง

 นิวคาสเซิลยูไนเต็ด 
วันพฤหัสบดีที่ 13 มิถุนายน 2024 ประกาศเซ็นสัญญาคว้าตัวเคลลีมาร่วมทีมแบบฟรีเอเยนต์ เริ่มต้นวันที่ 1 กรกฎาคม ภายใต้การคุมทีมของเอ็ดดี ฮาว อดีตผู้จัดการทีมบอร์นมัทที่เคยร่วมงานกับเคลลีมาแล้ว

 ยืมตัวไปยูเวนตุส 
ในวันที่ 3 กุมภาพันธ์ ค.ศ. 2025 เคลลีย้ายไปร่วมทีมยูเวนตุสด้วยสัญญายืมตัวโดยมีเงื่อนไขที่จะต้องย้ายทีมแบบถาวรเมื่อจบฤดูกาล
# สตูดิโอ มาเธอร์
บริษัท สตูดิโอ มาเธอร์ เป็นสตูดิโอแอนิเมชัน ของญี่ปุ่น ที่ตั้งอยู่ในเมืองซูงินามิโตเกียวก่อตั้งขึ้นในปี 2019 และประกอบด้วยทีมงานจำนวนมากจากสตูดิโอซีเบก  ซึ่งทรัพย์สินส่วนใหญ่ถูกขายโดยIG Portซึ่งเป็นบริษัทแม่ซันไรส์

สถานประกอบการ
สตูดิโอก่อตั้งขึ้นในเมืองซูงินามิโดย Voyager Holdings ในเดือนพฤษภาคม 2019 และต่อมาได้รับการลงทุนจากBandai Namco Artsซึ่งปัจจุบันอยู่ภายใต้นิติบุคคลBandai Namco Music Liveและได้รับทุนจากBandai Namco Filmworksเพื่อเสริมสร้างการพัฒนาแฟรนไชส์ Space Battleship Yamato ผ่านความร่วมมือกับผู้ถือลิขสิทธิ์ Voyager Holdings 

สตูดิโอ มาเธอร์  นำโดย ยูกินาโอะ ชิโมจิ ซึ่งเคยเป็นโปรดิวเซอร์ (และต่อมาเป็น CEO) ของซีเบกจนกระทั่งถึงแก่กรรมในเดือนกุมภาพันธ์ 2022 คิโยนะริ ฮิระมัตสึ กรรมการตัวแทนของAsreadและสมาชิกคณะกรรมการของ สตูดิโอ มาเธอร์ ได้รับการแต่งตั้งเป็นกรรมการตัวแทนของบริษัทhttps://studio-mother.co.jp/info/220414/

ผลงาน
ทีวีซีรีส์
ชื่อกรรมการวันที่เริ่ม ออกอากาศครั้งแรกวันที่เริ่ม ออกอากาศครั้งสุดท้ายตอนหมายเหตุอ้างอิงอาชีพกระจอกแล้วทำไม ยังไงข้าก็เทพ ซีซั่นที่2อากิระ อิวางากะ12สร้างจากไลต์โนเวลของเรียว ชิราโกเมะ
ร่วมผลิตกับ Asreadแผนสมรสไม่สมเลิฟ12สร้างจากมังงะของ ยูกิ คานามารุเกิดใหม่เป็นขุนนางขึ้นเป็นใหญ่ด้วยสกิลประเมินทาคาโอะ คาโตะสร้างจากไลต์โนเวลของ มิไรจิน เอให้เป็นแฟนได้ไง ไม่เอาไม่ไหวหรอก (หรือจะไหวนะ!?)นัตสึมิ อูจินูมะกรกฎาคม ค.ศ. 2025สร้างจากไลต์โนเวลของ เทะเรน มิคามิ

ภาพยนต์
ชื่อกรรมการวันที่เริ่ม ออกอากาศครั้งแรกหมายเหตุอ้างอิงThe "Space Battleship Yamato" Era: The Choice in 2202อัตสึชิ ซาโต้สรุปรวม Star Blazers 2199 และ Star Blazers 2202Be Forever Yamato: Rebel 3199ภาคต่อของ Star Blazers 2205
# เดฮ์แมเลก (เทศมณฑลรอโบร์)
เดฮ์แมเลก  เป็นหมู่บ้านในตำบลแจวอรอน อำเภอแฮนซอ เทศมณฑลรอโบร์ จังหวัดเคร์มอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 52 คนใน 13 ครัวเรือน
# แม่นางชามครอบ
แม่นางชามครอบอรรถยา สุวรรณระดาและคณะ. นิทานเก่าเรื่องเล่าญี่ปุ่น. สำนักพิมพ์จุฬาลงกรณ์มหาวิทยาลัย, 2567, หน้า 51. หรือ ฮาจิกาซูกิ  เป็นคติชนญี่ปุ่นประเภทโอโตงิ-โซชิ เป็นเรื่องราวเกี่ยวกับหญิงสาวในตระกูลสูงศักดิ์ผู้มีชามสวมอยู่บนศีรษะและภายหลังได้แต่งงานกับท่านชายMulhern, Chieko Irie. "[Reviewed Work: Japanese Folk Literature: A Core Collection and Reference Guide. by Joanne P. Algarin]". In: Monumenta Nipponica 39, no. 2 (1984): 202. Accessed July 24, 2021. doi:10.2307/2385022.

"แม่นางชามครอบ" เขียนขึ้นครั้งแรกในยุคมูโรมาจิ (ศตวรรษที่ 14-16) อากาฮง (หนังสือแดง) ที่มีภาพวาดสำหรับเด็กจำนวนมากได้รับการตีพิมพ์ในช่วงกลางยุคเอโดะ (ศตวรรษที่ 18, ราวปี ค.ศ. 1735-1745) โดยอูโรโกงาตายะ

 เรื่องย่อ 
thumb|right|แม่นางชามครอบ ภาพวาดในแบบซันโซชิ-เอมากิ

ในสมัยก่อน มีสามีภรรยาคู่หนึ่งอาศัยกับบุตรสาวผู้งดงาม ซึ่งบางครั้งเรียกว่าฮาจิบิเมะJoly, Henri L. Legend in Japanese art; a description of historical episodes, legendary characters, folk-lore myths, religious symbolism. London ; New York: John Lane, The Bodley Head. 1908. p. 272. ก่อนที่มารดาของเด็กสาวจะเสียชีวิตได้บอกกับเด็กสาวให้สัญญาว่าจะสวมชามไม้บนไว้ศีรษะอยู่เสมอเพื่อปิดบังความงดงามของเธอ ในฉากเปิดอีกรูปแบบหนึ่งเล่าว่าเด็กสาวเกิดมาพร้อมมีชามไม้สวมบนศีรษะ ไม่ว่าเรื่องราวจะเริ่มต้นแบบใด ภายหลังบิดาของเด็กสาวก็แต่งงานใหม่ และแม่เลี้ยงของเด็กสาวก็โหดร้ายกับเด็กสาว

เด็กสาวหนีออกจากบ้านไปอีกเมืองหนึ่งและเข้าทำงานในตำแหน่งต่ำต้อยในคฤหาสน์ของขุนนางตนหนึ่ง วันหนึ่งบุตรชายของขุนนางแอบมองเข้าไปข้างในชามไม้ก็เห็นว่าเด็กสาวเป็นผู้มีความงดงามมากจึงตกหลุมรัก เมื่อถึงเวลาที่เขาต้องเลือกภรรยา แม่นางชามครอบเข้าร่วมในการคัดเลือกเจ้าสาวแล้วได้รับเลือกโดยเด็กหนุ่มบุตรชายคนนาง เด็กสาวบอกว่าชามจะต้องอยู่บนศีรษะตนตลอดพิธีสมรส  

หลังทั้งคู่ได้สมรสกัน ชามก็หล่นลงมาจากศีรษะของแม่นางชามครอบ จึงพบว่าภายในชามมีอัญมณีและสมบัติอื่น ๆJoly, Henri L. Legend in Japanese art; a description of historical episodes, legendary characters, folk-lore myths, religious symbolism. London ; New York: John Lane, The Bodley Head. 1908. p. 272. ในเรื่องเล่าอีกรูปแบบหนึ่ง ชามได้แตกออกเป็นชิ้น ๆ และกลายเป็นอัญมณีล้ำค่าCox, Marian Roalfe. Cinderella; three hundred and forty-five variants of Cinderella, Catskin, and Cap o'Rushes.  London: The Folk-lore Society. 1893. pp. 107-108.
# อำเภอรอเยน
รอเยน  เป็นอำเภอในเทศมณฑลเคร์มอน จังหวัดเคร์มอน ประเทศอิหร่าน โดยมีนครรอเยนเป็นเมืองหลัก

ประชากร
จากสำมะโนแห่งชาติ ค.ศ. 2006 อำเภอนี้มีประชากร 13,903 คนใน 3,513 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 18,050 คนใน 4,861 ครัวเรือน และสำมะโนล่าสุดใน ค.ศ. 2016 อำเภอนี้มีประชากร 15,672 คนใน 4,723 ครัวเรือน

เขตบริหาร
+ ประชากรในอำเภอรอเยน เขตบริหาร  2006  2011  2016 ตำบลโฮเซย์นอบอเดโกรูฮ์  2,085  3,274  2,588 ตำบลรอเยน  2,195  3,770  2,798 รอเยน (นคร)  9,623  11,006  10,286 รวม  13,903  18,050  15,672
# ตำบลรอเยน
รอเยน  เป็นตำบลในอำเภอรอเยน เทศมณฑลเคร์มอน จังหวัดเคร์มอน ประเทศอิหร่าน โดยมีหมู่บ้านเดเฮมีร์ซอเป็นเมืองหลัก

ประชากร
จากสำมะโนแห่งชาติ ค.ศ. 2006 ตำบลนี้มีประชากร 2,195 คนใน 567 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 3,770 คนใน 1,018 ครัวเรือน และสำมะโนล่าสุดใน ค.ศ. 2016 มีประชากรอยู่ 2,798 คนใน 850 ครัวเรือน หมู่บ้านที่มีประชากรมากที่สุดในบรรดา 137 หมู่บ้านคือแกแซกที่มีประชากร 745 คน
# รอเยน
รอเยน  เป็นนครและเมืองหลักของอำเภอรอเยน เทศมณฑลเคร์มอน จังหวัดเคร์มอน ประเทศอิหร่าน

ประชากร
จากสำมะโนแห่งชาติ ค.ศ. 2006 นครนี้มีประชากร 9,623 คนใน 2,405 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 11,006 คนใน 2,895 ครัวเรือน และสำมะโนล่าสุดใน ค.ศ. 2016 มีประชากรในนครนี้ถึง 10,286 คนใน 3,041 ครัวเรือน
# แอเมร์ซง เฟร์ไรรา ดา โรซา
แอเมร์ซง เฟร์เรย์รา ดา โรซา  (เกิด 4 เมษายน พ.ศ. 2519) หรือที่รู้จักกันในชื่อ แอเมร์ซง เป็นอดีตนักฟุตบอลชาวบราซิลในตำแหน่งกองกลางตัวรับ ในระดับทีมชาติ เขาลงเล่นให้ทีมชาติบราซิล 73 นัด ยิง 6 ประตู ช่วงปี 1997 ถึง 2006 กับบราซิล เขาได้มีส่วนร่วมในฟุตบอลโลก 2 ครั้ง (1998, 2006 โดยพลาด ฟุตบอลโลก 2002 เนื่องจากอาการบาดเจ็บ), โกปาอาเมริกา 2 ครั้ง (1999, 2001) และฟีฟ่าคอนเฟดเดอเรชันส์คัพ 3 ครั้ง (1999, 2003, 2005) ชนะ โกปาอาเมริกาปี 1999 และฟีฟ่าคอนเฟเดอเรชันส์คัพ 2005 ในขณะเดียวกันก็เข้าถึงฟุตบอลโลก รอบชิงชนะเลิศ 1998

นักฟุตบอลมากประสบการณ์ที่ได้รับฉายาว่า "พูมา" เนื่องจากสไตล์การเล่นที่ทรงพลังแต่สง่างามและคว้าบอลได้ แอเมร์ซงเคยเล่นให้กับสโมสรในบราซิล 2 สโมสร Grêmio และ ซังตุส เช่นเดียวกับสโมสรยุโรปหลายแห่งในเยอรมนี อิตาลี และสเปน รวมถึง ไบเออร์ เลเวอร์คูเซิน, โรมา, ยูเวนตุส, เรอัลมาดริด และ มิลาน คว้าแชมป์หลายรายการ นอกจากหนังสือเดินทางบราซิลแล้ว แอเมร์ซงยังถือหนังสือเดินทางอิตาลี เยอรมัน และกาตาร์อีกด้วย

 รูปแบบการเล่น 
แอเมร์ซงเป็นนักเตะที่มากประสบการณ์ ว่องไว เล่นได้อย่างดุดัน มุ่งมั่นทุ่มเท และเปี่ยมไปด้วยพลัง เขาสามารถเล่นได้หลายตำแหน่งในแดนกลาง เขาเล่นในตำแหน่งกองกลางตัวกลางและกองกลางบ็อกซ์ทูบ็อกซ์ แม้ตำแหน่งหลักของเขาจะเป็นกองกลางตัวรับ แต่เขาก็โด่งดังจากการสกัดบอลได้อย่างมีประสิทธิภาพ อึด แข็งแกร่ง คาดการณ์ล่วงหน้า และอ่านเกมได้อย่างเฉียบคม เขาสามารถเริ่มต้นเกมรุกได้อย่างรวดเร็วหลังจากเสียการครองบอล ด้วยทักษะการผ่านบอลที่เฉียบคมและมีประสิทธิภาพ สไตล์การเล่นของแอเมร์ซงโดดเด่นด้วยความคล่องตัวและพลังที่น่าทึ่ง เหมือนเสือที่ออกไล่ล่าเหยื่อ ทำให้เขาได้รับฉายาว่า "อิล พูม่า" หรือ "เสือดำ" จากการเคลื่อนไหวที่สง่างามแต่ทรงพลังขณะเข้าปะทะกับคู่แข่งในแดนกลาง ด้วยลูกยิงไกลที่ทรงพลังและแม่นยำ เขาก็เป็นนักเตะที่น่ากลัว แต่ก็ต้องเผชิญกับปัญหาอาการบาดเจ็บที่ค่อนข้างบ่อย
# อาโอเอช วูเมนส์ เวิลด์ แชมเปียนชิป
อาโอเอช วูเมนส์ เวิลด์ แชมเปียนชิป (ROH Women's World Championship) เป็นแชมป์โลกมวยปล้ำอาชีพหญิงที่สร้างและส่งเสริมโดย Ring of Honor (ROH) สมาคมมวยปล้ำอาชีพแห่งสหรัฐอเมริกา ก่อตั้งเมื่อวันที่ 1 มกราคม 2020